
Si Jesukristo an 
Solong Paraligtas 


Mangangaki siya nin lalaki, asin aapodon mo siyang Jesus, huli 
ta ililigtas niya an saiyang banwaan sa saindang mga kasalan. 
Mateo 1:21 


Huli ta an pagkamoot nin Dios sa kinaban, kaya itinao niya an 
saiyang bugtong na Aki, tanganing an siisay man na minatubod 
saiya dai mapahamak kundi magkaigwa nin buhay na daing 
kataposan. Juan 3:16 


Si Jesus nagsabi saiya, Aco iyo an dalan, an catotoohan, asin an 
buhay. Mayo nin siisay man na makakadolok sa ama, kun 
bakong sa paagi ko. Juan 14:6 


Mayo nin kaligtasan sa kiisay man: huli ta mayo nin ibang ngaran sa 
sirong nin langit na itinao sa mga tawo, na huli kaiyan kita makakaligtas. 
Gibo 4:12 


Huli ta enot sa gabos, itinao ko sa saindo an inako ko man, na si Cristo 
nagadan para sa satong mga kasalan sosog sa nasusurat; asin na sia 
ilinobong, asin na sia nabuhay liwat sa ikatolong aldaw sosog sa 
kasuratan: 1 Corinto 15:3-4 


Huli sa saiyang dugo, itinatawad kita kan satong mga kasalan, sosog sa 
kayamanan kan saiyang biyaya, Efeso 1:7 


Igwa nin apat na katotoohan na dapat niatong lubos na saboton: 
1. Namomotan ka nin Dios nin labi-labi. 


Gusto Niya na magkaigwa ka nin buhay na daing katapusan sa langit kaiba 
Niya. 

Huli ta an pagkamoot nin Dios sa kinaban, kaya itinao niya an saiyang bugtong 
na Aki, tanganing an siisay man na minatubod saiya dai mapahamak kundi 
magkaigwa nin buhay na daing kataposan. Juan 3:16 


Gusto Niya na magkaigwa ka nin abunda asin makahulugan na buhay kaiba 
Niya. 

An parahabon minadigdi kundi sa paghabon, sa paggadan, saka sa pagraot. 
Ako napadigdi tanganing sinda magkaigwa nin buhay, asin tanganing sinda 
magkaigwa kaiyan nin labi-labi. Juan 10:10 


Sa ibong kaini, kadakol na tawo an dai nakakaeksperyensya nin makahulugan 
na buhay asin dai sigurado kun sinda igwa nin buhay na daing kasagkoran nin 
huli ta... 


2. An tawo makasalan sa naturalesa. Iyan an dahilan kun tano ta siblag siya sa 
Dios. 


An gabos nagkasala. 

Huli ta an gabos nagkasala, asin dai nakakaabot sa kamurawayan nin Dios, 
Roma 3:23 

Huli ta an pagkamoot sa kuwarta iyo an ugat kan gabos na karatan... 

1 Timoteo 6:10 


An bayad nin kasalan iyo an kagadanan. 
Huli ta an bayad nin kasalan iyo an kagadanan... Roma 6:23 


An Biblia nagsasabi nin duwang klase nin kagadanan: 


e Pisikal na kagadanan 
Asin siring na itinalaga sa mga tawo na magadan nin sarong beses, 
alagad pagkatapos kaini an paghukom: Hebreo 9:27 


e Espirituwal na kagadanan o daing sagkod na pagsiblag sa Dios sa 
impiyerno 

Alagad an mga matatakton, asin dai nagtutubod, asin makauuyam, asin 
mga paragadan, asin mga parasambay, asin mga salamangkero, asin mga 
parasamba sa dios-dios, asin gabos na putikon, magkakaigwa kan 
saindang kabtang sa danaw na naglalaad sa kalayo asin asupre: na iyo an 
ikaduwang kagadanan. Kapahayagan 21:8 


Kun an tawo nasusuhay sa Dios huli kan saiyang kasalan, ano an 
solusyon sa problemang ini? Parati tang iniisip na an mga 
solusyon iyo an: relihiyon, marhay na gibo, asin marhay na ugali. 


Alagad saro sana an solusyon hale sa Dios. 

3. Si Jesukristo iyo sana an dalan pasiring sa langit. 

Ini an deklarasyon nin Dios. 

Si Jesus nagsabi saiya, Aco iyo an dalan, an catotoohan, asin an 


buhay. Mayo nin siisay man na makakadolok sa ama, kun 
bakong sa paagi ko. Juan 14:6 


Binayadan niya an bilog na padusa para sa satong mga kasalan. 

Huli ta si Cristo man nagadan nin sarong beses para sa mga kasalan, an 
matanos para sa mga bakong matanos, tanganing darahon kita sa Dios, 
na ginadan sa laman, alagad binuhay sa espiritu: 1 Pedro 3:18 

Huli sa saiyang dugo, itinatawad kita kan satong mga kasalan, sosog sa 
kayamanan kan saiyang biyaya, Efeso 1:7 


Igwa siya kan panuga nin buhay na daing katapusan. 

An minatubod sa aki igwa nin buhay na daing kataposan: alagad an dai 
minatubod sa aki dai makakahiling nin buhay: alagad an kaanggotan nin 
Dios nagdadanay sa saiya. Juan 3:36 

Huli ta an bayad nin kasalan iyo an kagadanan; alagad an balaog nin Dios 
iyo an buhay na daing kataposan huli ki Jesu-Cristo na satong 
Kagurangnan. Roma 6:23 


4. Kaipuhan kitang magtubod ki Jesukristo tanganing maligtas. 


An satong kaligtasan huli sa biyaya nin Dios huli sa pagtubod ki 
Jesukristo. 

Huli ta huli sa biyaya kamo ilinigtas huli sa pagtubod: asin iyan 
bakong hale sa saindo man sana: iyan balaog nin Dios: bakong 
huli sa magha guibo, taghaning mayo nin siisay man na 
maghambog. Efeso 2:8-9 


Huli ta an siisay man na mag-apod sa ngaran nin Kagurangnan 
maliligtas. Roma 10:13 


Pamibi kan Parakasala 


Ipamibi nindo ini na may pagtubod: 

Kagurangnan Jesus, salamat na maray sa pagkamoot mo sako. 
Nagkukumpisal ako na ako sarong parakasala asin hinahagad ko 
an saimong kapatawadan. Salamat sa saimong kagadanan sa 
krus, paglobong, asin pagkabuhay-liwat tanganing bayadan an 
gabos kong kasalan. Nagtitiwala ako saimo bilang sakuyang 
Kagurangnan asin Paraligtas. Inaako ko an saimong balaog na 
buhay na daing kasagkoran asin itinatao ko an sakong buhay 
saimo. Tabangan mo akong kuyogon an gabos mong pagboot 
asin magin kawili-wili sa saimong paghiling. Amen. 


Kun nagtiwala ka ki Jesu-Cristo, an minasunod nangyari saimo: 


e Ngonian, igwa ka nin buhay na daing kasagkoran sa Dios. 

Ini an kabotan kan nagsugo sako: na an siisay man na 
nakakahiling sa Aki asin minatubod saiya magkaigwa nin buhay 
na daing kataposan: asin bubuhayon ko siya liwat sa huring 
aldaw. Juan 6:40 


e An gabos mong kasalan nabayadan na asin pinatawad na. 
(nakaagi, presente, maabot) 

Alagad an tawong ini, pakatapos na magdolot nin sarong atang 
para sa mga kasalan, nagtukaw sa too nin Dios sagkod pa man: 
Hebreo 10:12 


e |ka sarong bagong linalang sa paghiling nin Dios. Ini an kapinunan kan saimong 
bagong buhay. 

Kaya an siisay man na kasaro ni Cristo, siya sarong bagong linalang: an daan na 
mga bagay nakalihis na: hilnga, an gabos na bagay nagin bago. 2 Corinto 5:17 


e Ika nagin aki nin Dios. 
Alagad an gabos na nag-ako saiya, tinawan niya nin kapangyarihan na magin mga 
aki nin Dios, an mga nagtutubod sa saiyang ngaran: Juan 1:12 


An mga marhay na gibo bakong paagi tanganing kita maligtas, kundi patunay o 
bunga kan satong kaligtasan. 

Huli ta gibo kita nin Dios, linalang ki Cristo Jesus sa paggibo nin marahay na mga 
gibo, na inandam na nin Dios tanganing kita maglakaw sa mga iyan. Efeso 2:10 


Bendisyunan ka nin diyos! 


